บัญชีกลางแจงละเอียดกม.จัดซื้อใหม่
กรมบัญชีกลางแจง พ.ร.บ.จัดซื้อจัดจ้างใหม่ครอบคลุม ทุกหน่วยงานของรัฐ
5 ส.ค. 2560

กรมบัญชีกลางแจง พ.ร.บ.จัดซื้อจัดจ้างใหม่ครอบคลุม ทุกหน่วยงานของรัฐน.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่พระราชบัญญัติ (พ.ร.บ.) การจัดซื้อจัดจ้างและการบริหารพัสดุภาครัฐ พ.ศ. 2560 กำหนดให้กรมบัญชีกลางเป็นหน่วยงานกลางที่สนับสนุน ดูแล และรับผิดชอบการดำเนินการตามกฎหมาย รวมทั้งเป็นฝ่ายเลขานุการของคณะกรรมการทั้ง 5 คณะ การดำเนินการตาม พ.ร.บ.ดังกล่าว จะต้องจัดทำกฎหมายลำดับรอง ซึ่งประกอบด้วย กฎกระทรวง ระเบียบ และประกาศคณะกรรมการ รวม 41 ฉบับ โดยจะต้องดำเนินการเป็นกรณีเร่งด่วน จำนวน 8 ฉบับ (กฎกระทรวง 7 ฉบับ ระเบียบ 1 ฉบับ) ให้แล้วเสร็จก่อน พ.ร.บ.มีผลใช้บังคับในวันที่ 23 ส.ค. 2560นอกจากนี้ กฎหมายได้กำหนดขอบเขตการบังคับใช้ครอบคลุมหน่วยงานของรัฐทุกแห่งจำเป็นต้องดำเนินการฝึกอบรม ชี้แจง ประชาสัมพันธ์ และทำความเข้าใจกับผู้ที่เกี่ยวข้องทั้งส่วนกลางและส่วนภูมิภาค ช่วงเดือน ส.ค.-ก.ย. 2560 จำนวน 107 รุ่น ใช้เงินประมาณ 3 ล้านกว่าบาท เพื่อให้เจ้าหน้าที่ผู้ปฏิบัติงานทุกหน่วยงานของรัฐ และผู้ที่เกี่ยวข้อง มีความรู้ เข้าใจ และนำไปใช้ปฏิบัติงานได้อย่างถูกต้องและมีประสิทธิภาพสำหรับระบบการจัดซื้อจัดจ้างภาครัฐด้วยอิเล็กทรอนิกส์ (ระบบ e-GP) มีมาตรการรักษาความปลอดภัย คือ กำหนดพื้นที่ควบคุม สำหรับผู้ดูแลระบบที่ต้องการเข้าใช้งานระบบงานในพื้นที่ควบคุมมีการติดตั้งกล้องวงจรปิด และมีระบบเครือข่ายที่ได้รับการออกแบบให้สามารถเชื่อมต่อกับระบบฐานข้อมูลเท่านั้น และไม่อนุญาตให้มีการเชื่อมต่อออกสู่ภายนอก โดยผู้เข้าปฏิบัติงานในห้องควบคุมทุกคนจะต้องลงทะเบียนเข้าและออก และจะต้องเก็บอุปกรณ์สื่อสารทุกชนิดไว้ในที่จัดเก็บที่จัดไว้และไม่ให้ใช้ในบริเวณพื้นที่ควบคุม รวมทั้งมีโปรแกรมบันทึกข้อมูลการดำเนินการของเจ้าหน้าที่ ผู้ดูแลระบบและผู้ที่เกี่ยวข้องทุกคนจะไม่สามารถเข้าพื้นที่ควบคุมได้ในช่วงเวลา 15.30-16.30 น.ทั้งนี้ กรมบัญชีกลางได้เพิ่มมาตรการป้องกันรหัสผู้ใช้และรหัสผ่านให้แก่ผู้ใช้งาน (User) ในระบบ e-GP โดยกำหนดให้ผู้ใช้งานทุกคนจำเป็นต้องเปลี่ยนรหัส ผ่านทุกๆ 6 เดือน หากผู้ใช้งานไม่มีการเข้าใช้งานเกิน 1 ปี ระบบจะระงับการใช้งานของผู้ใช้งานรายนั้นๆ ทันที  และข้อมูลเสนอราคา กรมบัญชีกลางได้ปรับปรุงระบบให้ทำการเข้ารหัสข้อมูล (Encryption) ในการเสนอราคาเพื่อป้องกันการเข้าถึงข้อมูลก่อนเวลาที่กำหนดจากผู้ใช้งานและผู้ดูแลระบบ